*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 11ης Δεκεμβρίου 1986

που τροποποιεί για δεύτερη φορά την απόφαση 86/448/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ιταλία

(86/625/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε από τον κανονισμό (ΕΟΚ) αριθ. 3768/85 (2), και ιδίως το άρθρο 9,

την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από τον κανονισμό (ΕΟΚ) αριθ. 3768/85, και ιδίως το άρθρο 8,

την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (4), όπως τροποποιήθηκε τελευταία από τον κανονισμό (ΕΟΚ) αριθ. 3768/85, και ιδίως το άρθρο 7,

Εκτιμώντας:

ότι στην Ιταλία εκδηλώθηκε επιδημία αφθώδους πυρετού· ότι η επιδημία αυτή μπορεί να αποτελέσει κίνδυνο για το ζωικό κεφάλαιο των άλλων κρατών μελών εξαιτίας του σημαντικού όγκου των συναλλαγών, τόσο των ζώων και νωπών κρεάτων, όσο και των προϊόντων με βάση το κρέας·

ότι, στη συνέχεια της επιδημίας αφθώδους πυρετού, η Επιτροπή ενέκρινε ορισμένες αποφάσεις, ιδιαίτερα την απόφαση 86/448/ΕΟΚ (5), όπως τροποποιήθηκε τελευταία από την απόφαση 86/516/ΕΟΚ (6) ·

ότι, λαμβάνοντας υπόψη την εξέλιξη της κατάστασης, είναι δυνατόν, να επιτραπεί σε αποθήκες, εγκαταστάσεις τεμαχισμού και εγκαταστάσεις παραγωγής προϊόντων κρέατος, που βρίσκονται σε απαγορευμένη περιοχή, να συνεχίσουν να λειτουργούν με κοινοτική έγκριση κάτω από ορισμένες προϋποθέσεις οι οποίες θα εξασφαλίζουν ότι το κρέας και τα προϊόντα κρέατος είναι κατάλληλα για ενδοκοινοτικές συναλλαγές·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 86/448/ΕΟΚ της Επιτροπής, όπως τροποποιήθηκε από την απόφαση 86/516/ΕΟΚ, τροποποιείται ως εξής:

1. Στο άρθρο 2, παράγραφος 2 διαγράφεται η τελευταία πρόταση.

2. Στο άρθρο 2, προστίθεται η ακόλουθη παράγραφος 3:

«3. Οι απαγορεύσεις που προβλέπονται στην παράγραφο 2 δεν εφαρμόζονται:

α) στο νωπό κρέας που ελήφθη ένα μήνα πριν από τη διαπίστωση της επιδημίας αφθώδους πυρετού, υπό τον όρο ότι το κρέας έχει αναγνωρισθεί σαφώς, και έχει μεταφερθεί και αποθηκευθεί ξεχωριστά από κρέατα τα οποία δεν προορίζονται για ενδοκοινοτικές συναλλαγές·

β) στα νωπά κρέατα που λαμβάνονται από εγκαταστάσεις τεμαχισμού κάτω από τις ακόλουθες προϋποθέσεις:

- στην εγκατάσταση αυτή μεταποιείται μόνο νωπό κρέας, όπως ορίζεται στην παράγραφο α ή νωπό κρέας που έχει ληφθεί από ζώα τα οποία έχουν εκτραφεί και σφαγεί εκτός της απαγορευμένης περιοχής,

- όλα αυτά τα νωπά κρέατα πρέπει να φέρουν σήμα υγειονομικού ελέγχου σύμφωνα με το κεφάλαιο Χ του παραρτήματος Ι της οδηγίας 64/433/ΕΟΚ (1),

- η εγκατάσταση λειτουργεί κάτω από αυστηρό κτηνιατρικό έλεγχο,

- το νωπό κρέας πρέπει να έχει αναγνωρισθεί σαφώς, και να έχει μεταφερθεί και αποθηκευθεί ξεχωριστά από κρέατα τα οποία δεν προορίζονται για ενδοκοινοτικές συναλλαγές,

- ο έλεγχος της τήρησης των προαναφερόμενων όρων ασκείται από τις κεντρικές κτηνιατρικές αρχές, οι οποίες διαβιβάζουν στα άλλα κράτη μέλη και στην Επιτροπή κατάλογο των εγκαταστάσεων τις οποίες ενέκριναν κατά την εφαρμογή των διατάξεων αυτών.»

(1) ΕΕ αριθ. 121 της 29. 7. 1964, σ. 2012/64.»

3. Στο άρθρο 2, η παράγραφος 3 γίνεται παράγραφος 4.

4. Στο άρθρο 2, στην παράγραφο 4, οι λέξεις «όπως τροποποιήθηκε από την απόφαση της 20ής Οκτωβρίου 1986» αντικαθίστανται από:

«όπως τροποποιήθηκε τελευταία από την απόφαση 86/625/ΕΟΚ.»

5. Στο άρθρο 3, διαγράφεται η τελευταία φράση της παραγράφου 1.

6. Στο άρθρο 3, προστίθεται η ακόλουθη παράγραφος 2:

«2. Η απαγόρευση αυτή δεν εφαρμόζεται:

α) σε προϊόντα με βάση το κρέας τα οποία παρασκευάσθηκαν ένα μήνα πριν από τη διαπίστωση της επιδημίας αφθώδους πυρετού, υπό τον όρο ότι τα προϊόντα αυτά έχουν αναγνωρισθεί σαφώς, και έχουν μεταφερθεί και αποθηκευθεί ξεχωριστά από προϊόντα με βάση το κρέας τα οποία δεν προορίζονται για ενδοκοινοτικές συναλλαγές ·

β) στα προϊόντα με βάση το κρέας που παρασκευάζονται σε εγκαταστάσεις κάτω από τις ακόλουθες προϋποθέσεις:

- όλα τα νωπά κρέατα που χρησιμοποιούνται στην εγκατάσταση είναι σύμφωνα με τις προϋποθέσεις του άρθρου 2 παράγραφος 3 στοιχείο α) ή έχουν ληφθεί από ζώα τα οποία έχουν εκτραφεί και σφαγεί εκτός της απαγορευμένης περιοχής,

- όλα τα προϊόντα με βάση το κρέας, που χρησιμοποιούνται από τελικό προϊόν, είναι σύμφωνα με τις διατάξεις της παραγράφου α ή έχουν παρασκευασθεί από νωπά κρέατα που έχουν ληφθεί από ζώα τα οποία έχουν εκτραφεί και σφαγεί εκτός των τοπικών υγειονομικών μονάδων που αποτελούν αντικείμενο περιοριστικών μέτρων,

- όλα τα νωπά κρέατα και τα προϊόντα με βάση το κρέας πρέπει να φέρουν σήμα υγειονομικού ελέγχου σύμφωνα με το κεφάλαιο Χ του παραρτήματος Ι της οδηγίας 64/433/ΕΟΚ σε περίπτωση νωπών κρεάτων, ή με το κεφάλαιο VII του παραρτήματος Α της οδηγίας 77/99/ΕΟΚ (1) σε περίπτωση προϊόντων με βάση το κρέας,

- η εγκατάσταση λειτουργεί κάτω από αυστηρό κτηνιατρικό έλεγχο,

- το νωπό κρέας και τα προϊόντα με βάση το κρέας θα έχουν αναγνωρισθεί σαφώς, και θα έχουν μεταφερθεί και αποθηκευθεί ξεχωριστά από κρέατα και προϊόντα με βάση το κρέας τα οποία δεν προορίζονται για ενδοκοινοτικές συναλλαγές,

- ο έλεγχος της τήρησης των προαναφερόμενων όρων ασκείται από τις κεντρικές κτηνιατρικές αρχές οι οποίες διαβιβάζουν στα άλλα κράτη μέλη και στην Επιτροπή κατάλογο των εγκαταστάσεων που ενέκριναν κατ' εφαρμογή των διατάξεων αυτών·

γ) στα προϊόντα με βάση το κρέας, που παρασκευάσθηκαν σε τμήματα του εδάφους τα οποία δεν υπόκεινται σε τέτοιους περιορισμούς, χρησιμοποιώντας κρέας το οποίο ελήφθη ένα μήνα πριν από τη διαπίστωση της επιδημίας αφθώδους πυρετού από τμήματα του εδάφους στα οποία επεβλήθησαν τέτοιοι περιορισμοί, υπό τον όρο ότι το κρέας και τα προϊόντα με βάση το κρέας έχουν αναγνωρισθεί σαφώς, και έχουν μεταφερθεί και αποθηκευθεί ξεχωριστά από κρέατα και προϊόντα με βάση το κρέας τα οποία δεν προορίζονται για ενδοκοινοτικές συναλλαγές.

(1) ΕΕ αριθ. L 26 της 31. 1. 1977, σ. 85.»

7. Στο άρθρο 3, οι παράγραφοι 2 και 3 γίνονται παράγραφοι 3 και 4 αντιστοίχως.

8. Στο άρθρο 3, παράγραφος 4, οι όροι «όπως τροποποιήθηκε από την απόφαση της 20ής Οκτωβρίου 1986» αντικαθίστανται από:

«όπως τροποποιήθηκε από την απόφαση 86/625/ΕΟΚ.»

Άρθρο 2

Τα κράτη μέλη τροποποιούν τα μέτρα που εφαρμόζονται στις συναλλαγές για να τα καταστήσουν σύμφωνα με την παρούσα απόφαση τρεις ημέρες μετά την κοινοποίησή της. Ενημερώνουν σχετικά αμέσως την Επιτροπή.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 11 Δεκεμβρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. 121 της 29. 7. 1964, σ. 1977/64.

(2) ΕΕ αριθ. L 362 της 31. 12. 1985, σ. 8.

(3) ΕΕ αριθ. L 302 της 31. 12. 1972, σ. 24.

(4) ΕΕ αριθ. L 47 της 21. 2. 1980, σ. 4.

(5) ΕΕ αριθ. L 259 της 11. 9. 1986, σ. 34.

(6) ΕΕ αριθ. L 304 της 30. 10. 1986, σ. 47.